text: لو في مدينة بحبها بعد حلب و بتمنى عيش فيها فهي استنبول . سحرها ما بيشبهلوا ايا سحر تاني و الأصالة فيها بتمشي مع الحداثة بشكل متناغم و اله طابعه الخاص . ناسها بيشبهونا كتير و عاداتهن عاداتنا و تاريخنا نفسه , نحنا بحلب اخديين كتير من الاتراك سواء من الحكي أو الاكل او حتى الشبه بالشكل , لهيك يمكن بيقولوا بنات حلب احلى بنات العرب , الله حيو و نيال الي بيبوس ايد حاله
  و انا عم اتمشى في استنبول شفت هل الشوفة
  غريبة استبولية و بقلب استبول , قلت بدي منهاااا , لازم دوقها , الغريبة الاستبولية بالعادة هو النوع الوحيد الي باكله من الضيافة , بس بشرط انو يكون محشي شوكولا و مو ايا شوكولا , لازم تكون شوكولا مرة لحتى تخفف حلاوة الغريبة و لو كان من عند أزرق بيكون أطيب و أطيب , . المهم الغريبة الي دقتها ما كانت بتشبه غريبة حلب كتير , طيبة بس غريبتنا أطيب , فيكن تقولوا هي بنت عمها اللزم للغريبتنا الاستبولية .
  هل الوصفة اتعلمتها من هنا Hena Balık Yörükoğlu, شو سهلة و طيبة , يمكن هي اسهل وصفة بحضرها بحياتي , و البسكويتات طلعوا يممممي و خلصوا بلمح البصر . يسلم ايديكي هنا و أنا استخدمت خلاصة اللوز عواض عن اللوز المر او زيت اللوز , و هي متوفرة عنا يشكل عادي و كمان فيكي تستعمليها لكتير انواع حلو , بتعطي نكهة فخامة و غنى للوصفة . أخر شي مرة حمصت اللوزات قبل استخدامهن لهل الوصفة , انو عم اتفنن يعني , طلعت مو طيبة ابداً .
  يلا بنتي انتي و اياها , دقت ساعة التغيير , دقت ساعة الحقيقة , بسكويت بسكويت , من كل بيت , يلا خيت خيت , الى الامام و المطبخ سر
text: #000006
text: بسكويت،حلو،حلويات،لوز،مطبخ تركي
text: #000008
text: وصفات تانية ممكن تعجبك
text: #000009
text: أفضل وصفة كوكيز على الاطلاق ..والعودة الى التدوين
  مهلبية الشوكولا بالبسكويت
text: #000010
text: أنا عندي كم وصفة للبسكويت رح أعمل وحدة منهم بشكل مستعجل وبرسلها أكيد.......
text: #000014
text: أنا بحب وصفات البسكويت لسببين أولهم ممكن تعملي كمية كبيرة وتظل شهر وأكثر , ومناسبة لضيوف الفجأة يلي بدون مواعيد والثاني ممكن تتفني بطريقة التزيين وبيفكروك عاملة أكثر من نوع وهو نوع واحد :eek
text: #000015
text: وعندي سؤالين اللوز المطحون ممكن أقشر لوز من عندي وأطحنه بدون تحميص طبعاولا أخليه بقشره وأطحنه , لأن مش متأكدة إذا بلاقيه بسهولة أو لأ؟
text: #000016
text: السؤال الثاني : ضروري لوز مر لأني بصراحة ماأعرف إلا اللوز العادي بس , وشو الفرق بينهم؟
text: #000017
text: ان شاء الله مبسوطة و مروءة على طول حبيبتي
  ان شاء الله تجربيها و اكيد اكيد وصفات البسكوتي مرحب فيها
text: #000019
text: يمييييييييي وبعد طول إنتظار نزلت الوصفة انا كتيير بحب الغريبة الإستنبولية وإن شاء الل هرح اجربها بلكي اليوم بس ما اجيب زيت اللوز بس سؤال منى هلق انا هون عندي متل أصانصات يعني بنكهة اللوز او الفراولة او البرتقال بينفع استملها ولا لازم اجيب زيت لوز ؟
text: #000022
text: واخيرا وصلت الوصفة وجربناها وكثير طيبة يسلمو ايديك، بس لوسمحت ليش اللوز المر؟؟
text: #000023
text: اسباب مقنعة , زادت اعجابي بالبسكويت , انا ما كتير صحبة معه لان بالاساس مو صحبة مع الحلو , بس هلا عم تزيد المودة بيناتنا .
text: #000026
text: زيت اللوز المر و الحلو متوفر بكل محلات العطارة اكيد , يمكن انت ما جربتي تسالي , بس لو سالتي رح تلاقي و رح يسالك البياع فورا ايا نوع بدك , هلا انا ما جربت دوقهن بس كنت استعمل واحد للبشرة و التاني للشعر من دون ما يخطر ببالي ان ممكن استعملهم كمان في الوصفات :roll
text: #000028
text: هلا انا كان خالص من عندي زيت اللوز و جربتها بالاصانص و كانت طيبة , بس اكيد غير مرة حابة جربها بالزيت لاحكم بالفرق بنفسي
text: #000032
text: اللوز المر او زيته ليعطي طعم للوصفة و يزيد نكهة اللوز فيها , بكل الاحوال انا حضرتها باصنص اللوز
text: #000034
text: يعطيك العافية ع الوصفات الحلوة وان شاء الله حجربها دا الأسبوع واخبرك
  عندي استفسار كيف نبعتلك الوصفات؟ لان بعت قبل هيك وصفة علا ايميل الموقع وماادري اذا وصلك ولا لأ ؟
text: #000035
text: الوصفة اليوم بتستاهلي عليها الأوسكار
  يعني عدا عن كونها بسيطة و سريعة كمان بتفش ألب هالمغتربين اللي عايشين بعيد عن حلب
  الله يجعل الدعوات الحلوة اللي عم يندعالك فيها كلها من نصيبك
  بدي أسألك منى من وين عم تجيبي اللوز المطحون
  و كمان سؤال ( رح نبدا ننجلق عليكي ) صارلي مدة حايصة على طريقة المشبك الحلبي لأنو غييير عن أي مشبك تاني حاولت أسأل البياع اللي عم يعمل مشبك بأول طلعة الخالدية ما كان يعطيني أي معلومة تبل الألب الله يسامحو يا ترى عندك أي معلومة مفيدة؟
  الله يسعدك دنيا آخرة يا رب
text: #000036
text: حبيبتي الوصفة وصلت بس بجزء واحد , بس المقادير و انا بانتظار البقية
text: #000038
text: السلام عليكم منونة وأخيرا جربت الوصفة عن جد طيبة كتيير وخفيفة بس انا بصراحة كتيير شبهتها ل كرات جوز الهند حتى زوجي لما داقها قلي كانو جوز هند بس طبعا الطعمة غير انا عم احكي على الشكل وطبيعة البسكويت على كل صارت هل الوصفة من الوصفات المعتمدة عندي انا بصراحة بحل اعمل بسكويت خصوصي من شان الشاي يعني الواحد بحب يآكل قطعة بسكوتة جنب فنجان الشاي يا خيتو صرنا إنجليز مو بتعرفي وقت ال tea time
  بس المشكلة كل وصفات البسكويت فيها كميات رهيبة من الزبدة وحتى الجاهز منها لهيك عم الغي فكرة إنو عمله بالبيت بقى إذا في حدامن الأاخوات عنده طريقة بسكوت طيبة وخفيفة فياريت
  ويسلموا مرة تانية يا منونة :zzz
text: #000039
text: مرحبا منونة كيفك يسلم دياتك على الوصفة باينتها ظريفةكتير بس بدي أسألك من وين عم تشتري نكهة اللوز أنا مرة اشتريت من المول قنينة صغيرة فوستر كلارك بس ما عم شوف منهن يا ترى بسوق العطارين بلاقي
text: #000040
text: السلام عليكم جميعآ حبيت أنضم لمجموعتكم الظريفة لأني حبيت أكلاتك يا ست منى وحبيت تعليقات الظريفة كلها يا ريت تقبلوني صديقة الكم
  على فكرة أنا حلبية بأبو ظبي الامارات
text: #000041
text: هلأ حبات اللوز المر هية نفسا اللي منطالعا من بذرة المشمش؟؟؟
text: #000043
text: شلون ممكن نعمل حشوة الشوكولا لو سمحتي؟!
text: #000045
text: حشوة الشوكولا عادية ، بس شوكولا مرة مدوبة
text: #000046